Alexandr Vasilyevich Kolchak

Alexandr Vasilyevich Kolchak (n. ye la 17ma di novembro 1874 til la 7ma di februaro 1920) esis Rusa admiralo ed explorero dil Arktiko.

Naskinta en Sankt-Peterburg, Kolchak esis milital oficisto, oceanografo e hidrologo, qua partoprenis Rusa polala expediciono de 1900 til 1902. Dum la milito Rusa-Japoniana (1904 til 1905) ilu komandis sucesoza atako kontre Japoniana krozero Takasago. Pos la milito, ilu helpis rinovigar Rusa floto, e kreis la supra komando di la mar-armeo. Dum l'unesma mondomilito ilu komandis Rusa floto che Nigra maro.

Dum l'interna milito di Rusia il esis duktisto di Blanka Armeo ed establisis, en Omsk, Siberia, guvernerio kontre la Komunisti. De 1918 til 1920 il havis la titulo "supra regnanto di Rusia", ma altra guvernerii hezitis agnoskar ke il esis Rusa statestro.

Ye la 7ma di februaro 1920 en Irkutsk, ilu fusilagesis da Bolshevik-revolucioneri.

Kategorio:Rusiana politikisti
Kategorio:Rusa militisti
Kategorio:Rusa exploreri